DA Den Europæiske Unions Tidende C 315/3

Offentliggørelse af ansøgning om godkendelse af en ændring i henhold til artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012

(2016/C 315/03)

Europa-Kommissionen har godkendt denne mindre ændring i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

ANSØGNING OM GODKENDELSE AF EN MINDRE ÆNDRING

Ansøgning om godkendelse af en mindre ændring, jf. artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 (2)

»BRA«

EU-nr.: PDO-IT-02128 — 18.3.2016

BOB ( X ) BGB ( ) GTS ( )

1. Ansøgende sammenslutning og legitim interesse

Consorzio di Tutela del Formaggio BRA DOP (sammenslutning til beskyttelse af osten med den beskyttede oprindelsesbetegnelse »Bra«) Via Silvio Pellico 10 10022 Carmagnola (TO) ITALIEN Tlf. +39 110565985, fax +39 0110565989 E-mail: promo.formaggi@produttorilattepiemonte.com.

Consorzio di Tutela del Formaggio BRA DOP er berettiget til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra ministeriet for politik for landbrugsprodukter og skovbrug.

2. Medlemsstat eller tredjeland

Italien

3. Afsnit i varespecifikationen, som berøres af ændringen

— ☐ Beskrivelse af produktet — ☐ Bevis for oprindelse — ☐ Produktionsmetode — ☐ Tilknytning — ☒ Mærkning — ☐ Andet [angives nærmere]

4. Type ændring

— ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som ikke kræver ændring af det offentliggjorte enhedsdokument. — ☒ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som kræver ændring af det offentliggjorte enhedsdokument. — ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, for hvilken et enhedsdokument (eller lignende) ikke er blevet offentliggjort. — ☐ Ændring af varespecifikationen for en registreret GTS, som betegnes som mindre i overensstemmelse med artikel 53, stk. 2, fjerde afsnit, i forordning (EU) nr. 1151/2012.

5. Ændring(er)

I artikel 8 i varespecifikationen indsættes følgende efter fjerde punktum:

»Logoet for osten med den beskyttede oprindelsesbetegnelse »Bra« er rødt for »Bra«, »Bra Tenero« og »Bra Tenero d'Alpeggio« og brunt for »Bra Duro« og »Bra Duro d'Alpeggio«. Dette logo skal optræde ved siden af EU-logoet«.

Der er ligeledes tilføjet grafiske specifikationer for de forskellige logoer.

Formålet med dette ændringsforslag er at gøre det lettere for forbrugerne at identificere forskellige typer af »Bra«-ost, eftersom ordene »BRA TENERO« og »BRA DURO«, »BRA TENERO D'ALPEGGIO« og »BRA DURO D'ALPEGGIO« nu kan medtages i selve logoet.

Derfor findes der følgende mulige varianter:

Ottende punktum i artikel 8 er blevet ændret for at gøre det muligt at gengive papiretiketten i sort/hvid, når produktet sælges i portioner eller færdigpakket.

Desuden erstattes betegnelsen »pre-packaged« med betegnelsen »pre-packed« i den engelske tekst og vedrører ikke den danske tekst.

Derfor er følgende sætninger:

»Osten kan markedsføres hel, udskåret, i portioner eller færdigpakket. »Bra duro« kan også være færdigpakket i revet form. Udskæringen i portioner, færdigpakningen og rivningen kan desuden foregå uden for det geografiske produktionsområde.«

erstattet af følgende:

»Osten kan markedsføres hel, udskåret, i portioner eller færdigpakket. »Bra duro« kan også være færdigpakket i revet form. I disse tilfælde kan logoerne gengives i sort/hvid. Udskæringen i portioner, færdigpakningen og rivningen kan desuden foregå uden for det geografiske produktionsområde.«

Det har vist sig at være nødvendigt at give tilladelse til at udskrive etiketterne i sort/hvid, fordi printerne, der anvendes til at fremstille etiketter til færdigpakket ost eller ost i portioner, ofte kun kan udskrive i sort/hvid. Denne form for mærkning udføres enten af store detailhandlere eller af udskæringsvirksomhederne.

For at bringe terminologien i overensstemmelse med terminologien i Europa-Parlamentets og Rådets forordning (EU) nr. 1169/2011 (3) er betegnelsen »pre-packaged« erstattet med betegnelsen »pre-packed« (færdigpakket) i artikel 8, sidste punktum, i den engelske udgave af varespecifikationen.

ENHEDSDOKUMENT

»BRA«

EU-nr.: PDO-IT-02128 — 18.3.2016

BOB ( X ) BGB ( )

1. Betegnelse

»Bra«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.3. Oste

3.2. Beskrivelse af produktet med betegnelsen i punkt 1

Beskrivelse: »Bra« er en fed eller halvfed ost med presset masse fremstillet af komælk; »Bra alpeggio« og »Bra duro« kan eventuelt være fremstillet af delvis skummet mælk. Der kan eventuelt tilføjes op til 20 % fåremælk og/eller gedemælk.

Det færdige produkt skal have følgende kendetegn:

Form: cylindrisk med flade overflader.

Mål: en diameter på 30-40 cm, let konveks kant på 6-10 cm med variationer i opadgående eller nedadgående retning for de to kendetegn i forhold til de tekniske produktionsmetoder.

Vægt: 6-9 kg.

Målene og vægtene svarer til de værdier, der er registreret ved modningens start.

Skorpe: for »Bra tenero« (blød): lysegrå farve, elastisk, glat og regelmæssig; ikke-spiselig;

for »Bra duro« (hård): hård, fast, gyldenbrun til mørkegrå farve, kan oliebehandles med spiseolier for at forhindre mugdannelse; ikke-spiselig.

Massens struktur: for »Bra tenero« er massen mellemfast og elastisk med en begrænset mængde små åbninger; for »Bra duro« har massen en begrænset mængde små åbninger.

Massens farve: for »Bra tenero«, hvid eller elfenbenshvid farve; for »Bra duro«, let strågul til okkergul farve.

Smag: behageligt parfumeret, let aromatisk for »Bra tenero«; delikat eller markeret smag for »Bra duro«.

Fedtindhold i tørstof: mindst 32 %.

3.3. Foder (kun for produkter af animalsk oprindelse) og råvarer (kun for forarbejdede produkter)

Basisfoderet eller det vigtigste foder til kvæget og eventuelt får og geder består af grøntfoder og/eller konserveret foder eller tørret foder, som er behørigt beriget. Over 50 vægtprocent af malkekvægets foderration kommer fra produktionsområderne.

Komælk eventuelt suppleret med små mængder (højst 20 %) fåremælk og/eller gedemælk, som kan være delvist skummet for »Bra duro«. For »Bra alpeggio« kan der anvendes delvist skummet mælk både til »Bra tenero« og »Bra duro«; salt og flydende kalveløbe.

3.4. Specifikke etaper af produktionen, som skal finde sted i det afgrænsede geografiske område

Opdrættene, hvorfra mælken indgår i tilberedningen af »Bra«, skal være beliggende i det afgrænsede geografiske område.

Det samme gælder for produktionen af mælken, forarbejdning af den og modningen.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Specifikke mærkningsregler af det produkt, som betegnelsen henviser til

Under formningen, som sker ved hjælp af specielle forme påsættes oprindelsesmærket, som består af det stiliserede bogstav »B«, typen »duro« eller »tenero« og identifikationsnummeret bestående af provinsens kendingsmærke og et tal med to cifre.

Overensstemmelsesmærket består af en rund papiretikette med en diameter på 20-28 cm, der er påsat på en strågul bund for den normale fremstilling og grøn for fremstillingen af »alpeggio«, og et mærke trykt på kanten.

Overensstemmelsesmærket består af en papiretikette med betegnelsen »BRA TENERO« eller »BRA DURO«, »BRA TENERO D'ALPEGGIO« eller »BRA DURO D'ALPEGGIO«, og det karakteristiske logo viser en lille mand med moustache og iført en hat, og som holder hjulet, hvor der er skåret et stykke ud, samt EU-logoet.

Logoet for osten med den beskyttede oprindelsesbetegnelse »Bra« er rødt for »Bra«, »Bra Tenero« og »Bra Tenero d'Alpeggio« og brunt for »Bra Duro« og »Bra Duro d'Alpeggio«. Dette logo skal optræde ved siden af EU-logoet.

Det er kun i forbindelse med denne procedure, at produktet kan markedsføres med den beskyttede oprindelsesbetegnelse »Bra«.

Papiretiketten kan påsættes med fødevarelim.

Det samme logo skal forefindes på »Bra«-ost, der sælges i portioner.

Derfor findes følgende mulige varianter:

Osten kan markedsføres hel, udskåret, i portioner eller færdigpakket. »Bra duro« kan også være færdigpakket i revet form. I disse tilfælde kan logoerne gengives i sort/hvid. Udskæringen i portioner, færdigpakningen og rivningen kan desuden foregå uden for det geografiske produktionsområde.

4. Kort angivelse af det geografiske områdes afgrænsning

Produktions- og modningsområdet omfatter hele Cuneoprovinsen samt kommunen Villafranca Piemonte, der er beliggende i Turinprovinsen. Osten »Bra Tenero« og »Bra Duro«, som er fremstillet og modnet i bjergkommunerne Brondello, Castellar, Crissolo, Gambasca, Martiniana Po, Oncino, Ostana, Paesana, Pagno, Rifreddo, Sanfront, Bellino, Brossasco, Casteldelfino, Frassino, Isasca, Melle, Piasco, Pontechianale, Rossana, Sampeyre, Valmala, Venasca, Acceglio, Canosio, Cartignano, Celle Macra, Dronero, Elva, Macra, Marmora, Prazzo, Roccabruna, S. Damiano Macra, Stroppo, Villar S. Costanzo, Bernezzo, Castelmagno, Cervasca, Montemale, Monterosso Grana, Pradleves, Valgrana, Cignolo, Aisone, Argentera, Demonte, Gaiola, Moiola, Pietraporzio, Rittana, Roccasparvera, Sambuco, Valloriate, Vinadio, Chiusa Pesio, Entracque, Limone Piemonte, Roaschia, Robilante, Roccavione, Valdieri, Vernante, Briaglia, Frabosa Soprana, Frabosa Sottana, Monasterolo Casotto, Monastero di Vasco, Montaldo Mondovì, Pamparato, Roburent, Roccaforte Mondovì, S. Michele Mondovì, Torre Mondovì, Vicoforte Alto, Bagnasco, Battifollo, Briga Alta, Caprauna, Castelnuovo Ceva, Garessio, Lisio, Mombasiglio, Montezemolo, Nucetto, Ormea, Perlo, Priero, Priola, Sale S. Giovanni, Scagnello, Viola og dele af følgende områder, der er klassificeret som bjergområder i lov nr. 991 af 25. juli 1952 og de efterfølgende ændringer: Barge, Bagnolo Piemonte, Envie, Revello, Costigliole Saluzzo, Verzuolo, Busca, Caraglio, Borgo S. Dalmazzo, Boves, Peveragno, Villanova Mondovì, Ceva, Lesegno, Pianfei og Magliano Alpi, for den del, der støder op mod kommunen Ormea, må bære betegnelsen »di Alpeggio«.

5. Tilknytning til det geografiske område

Det geografiske produktionsområde, som ligger mellem Alpes maritimes og De Cottiske Alper, der omkranser Cuneoprovinsen fra syd til vest, over for de høje bakker i Langa og Roero i øst, er kendetegnet ved en stor produktion af foder, adgang til rigelige mængder mælk og klimaforhold, som er særlig gunstige for ernæring og opdræt af malkekvægracer. Den sjældne forekomst af vintertåge og voldsom sommerregn fremmer avlsdyrenes sundhed og foderafgrøderne. Cuneoprovinsen er desuden kendetegnet ved strengere og mere tørre vintre og af ret kølige somre sammenlignet med områderne øst for Posletten. Disse miljøfaktorer har skabt betingelserne for fremstillingen af osten »Bra« i produktionsområdet.

Vindene fra bjergene i det geografiske område, som blæser skiftevis om morgenen og aftenen, skaber ideelle betingelser med ringe luftfugtighed, som sikrer en perfekt modning af produktet.

Området, der er beliggende på skråningerne af Alperne og bakkerne, er et frugtbart plateau, som Pofloden og Tanarofloden og mange bifloder, der danner en vifte, løber igennem.

»Bra« er en ost med presset masse, som for »Bra tenero« og »Bra duro« er af strategisk interesse for forbruget og bevarelsen af den for de befolkninger, som har indtaget den og gjort den kendt. Selv om denne ost kommer fra alpegræsgange, har den ekspertise, som »margerierne« har, som sidst på sommeren gik ned i bunden af dalen, kunnet udbredes i mere end et århundrede i sletteområderne takket være den høje næringsmæssige og kulturelle værdi. Faserne med forarbejdning, formning og presning af massen spiller en særligt vigtig rolle i fremstillingen af »Bra«.

Osten er let genkendelig på grund af den særlige skorpe, som er klar og elastisk for »Bra tenero« og brun, fast og eventuelt oliebehandlet for »Bra duro«. Ved udskæringen kan den særlige aroma straks mærkes. »Bra tenero« har en udsøgt og behagelig duft sammen med en mild frisk smag, mens »Bra duro« har en mere markant og delikat smag ledsaget af anstrøg af sukker og salt. Den anvendes i salater og ovnretter, som fremhæver denne særlige egenskab. Reven »Bra duro« har mange anvendelser i køkkenet.

Sammenhængen mellem klima- og jordbundsforholdene og fremstillingen afspejles i de særlige kendetegn for osten »Bra«. Dette skyldes udvælgelsen gennem århundreder af en enestående autokton mikroflora, som giver osten de særlige kendetegn under modningen, og gør osten »Bra« unik og genkendelig blandt andre typer ost med presset masse.

Osten »Bra« er en del af Cuneoprovinsens historie og kultur. Byen Bra giver navn til osten, da den historisk var det centrale sted for markedsføring af produktet. Osten har endog bevaret sine lugt- og smagsmæssige særlige kendetegn gennem tiderne. Disse handelsmæssige kendetegn hidrører fra det geografiske produktionsområde, som har skabt og bevaret dem. Desuden er sameksistensen af de to forskellige typer »tenero« og »duro« et resultat af ostemestrenes evne til at anvende meget ens fremstillingsteknikker og samtidig opnå uforlignelige smage i forhold til de anvendte teknikker og de forskellige modningstider samt en kompakt masse, som aldrig er tør, og som kan rives.

Henvisning til offentliggørelsen af varespecifikationen

(artikel 6, stk. 1, andet afsnit, i denne forordning)

Den konsoliderede udgave af varespecifikationen kan ses på internettet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

ved at gå direkte til hjemmesiden for ministeriet for politik for landbrugsprodukter og skovbrug (www.politicheagricole.it), klikke på »Prodotti DOP e IGP« (øverst til højre på skærmen), herefter på »Prodotti DOP, IGP e STG« (til venstre på skærmen), og endelig på »Disciplinari di produzione all'esame dell'UE«.

(1) EUT L 179 af 19.6.2014, s. 17.

(2) EUT L 343 af 14.12.2012, s. 1.

(3) EUT L 304 af 22.11.2011, s. 18.